460.30 ORDNI DWAR IL-MIŻURI TA’ PROTEZZJONI EWROPEJ F’MATERJI ĊIVILI L-AVVIŻ LEGALI 360 of 2014. L-AVVIŻ LEGALI 360 of 2014. 1. Titolu u skop. (1) It-titolu ta’ dan l-Ordni hu l-Ordni dwar il-Miżuri ta’ Protezzjoni Ewropej f’Materji Ċivili. (2) Dan l-Ordni jimplimenta d-dispożizzjonijiet rilevanti tar-Regolament (UE) Nru 606/2013 tal-Parlament Ewropew u tal-Kunsill tat-12 ta’ Ġunju 2013 dwar ir-rikonoxximent reċiproku ta’ miżuri ta’ protezzjoni f’materji ċivili. Tifsir. 2. F’dan l-Ordni, kemm-il darba r-rabta tal-kliem ma teħtieġx xort’oħra- " id-Direttur " tfisser id-Direttur, Qrati Ċivili u Tribunali; " miżura ta’ protezzjoni " tfisser kull deċiżjoni maħruġa mill-Qorti Civili (Sezzjoni tal-Familja) li biha l-imsemmija Qorti timponi obbligu wieħed jew aktar mill-obbligi li ġejjin fuq il-persuna li tikkawża riskju bil-għan li tiġi protetta persuna oħra, meta l-intergrità fiżika upsikoloġika ta’ din il-persuna l-aħħar imsemmija tinsab f’riskju: (a) projbizzjoni jew regolamentazzjoni dwar id-dħul fil-post fejn il-persuna protetta tirrisjedi, taħdem jew regolarment iżżur jew toqgħod; (b) projbizzjoni jew regolamentazzjoni dwar il-kuntatt, fi kwalunkwe forma, mal-persuna protetta, inkluż dak permezz tat-telefon, posta elettronika jew ordinarja, fax jew kwalunkwe mezz ieħor; (ċ) projbizzjoni jew regolamentazzjoni dwar l-avviċinament tal-persuna protettaeqreb minn distanza preskritta; "persuna li tikkawża r-riskju " tfisser persuna fiżika li fuqha ġew imposti obbligu wieħed jew aktar imsemmija fit-tifsira"miżura ta’ protezzjoni"; "persuna protetta " tfisser persuna fiżika li hija l-oġġett ta’ protezzjoni mogħtija mill-miżura ta’ protezzjoni; " il-Qorti " tfisser il-Qorti Civili (Sezzjoni tal-Familja); " ir-Regolament tal-UE " tfisser ir-Regolament (UE) Nru 606/2013 tal-Parlament Ewropew u tal-Kunsill tat-12 ta’ Ġunju 2013 dwar ir-rikonoxximent reċiproku ta’ miżuri ta’ protezzjoni f’materji ċivili; " Stat Membru ta’ oriġini " tfisser l-Istat Membru li fih tiġi ordnata l-miżura ta’ protezzjoni. 3. Awtorità ċentrali Il-funzjonijiet taħt ir-Regolament tal-UE għandhom ikunu mwettqa mid-Direttur li għandu jirċievi ċ-ċertifikat għall-infurzar tal-miżuri ta’ protezzjoni ordnati fl-Istat Membru ta’ oriġini, kopja tal-miżura ta’ protezzjoni u traduzzjoni taċ-ċertifikat skont l-Artikolu 4(2) tar-Regolament tal-UE. 4. Ċertifikat. (1) Il-Qorti għandha, fuq talba mill-persuna protetta, toħroġ ċ-ċertifikat f’forma standard multilingwi stabbilit skont l-Artikolu 19 tar-Regolament tal-UE. (2) Il-Qorti għandha tordna n-notifika tal-persuna li tikkawża r-riskju msemmi fiċ-ċertifikat maħruġ, flimkien mal-fatt li l-ħruġ taċ-ċertifikat iwassal għar-rikonoxximent u, fejn applikabbli, għall-infurzar tal-miżura ta’ protezzjoni fl-Istati Membri kollha. 5. Rettifika jew irtirar taċ-ċertifikat. (1) Meta jsir rikors quddiem il-Qorti mill-persuna protetta jew mill-persuna li tikkawża r-riskju, iċ-ċertifikat għandu jiġi: (a) rettifikat fejn, minħabba fiżball klerikali, hemm diskrepranza bejn il-miżura ta’ protezzjoni u ċ-ċertifikat, jew (b) irtirat fejn jidher b’mod ċar li ngħata biżball meta jiġu kkunsidrati l-għan u l-ħtiġiet stabbiliti fir-Regolament tal-UE. (2) Għandu jkun hemm appell quddiem il-Qorti tal-Appell mid-deċiżjoni tal-Qorti. Dan l-appell għandu jiġi preżentat fi żmien sitt ijiem mill-għoti tad-deċiżjoni. 6. Aġġ ustament tal-miżura ta’ protezzjoni. (1) Jista’ jiġi ppreżentat lill-Qorti rikors għall-aġġustament tal-miżura ta’ protezzjoni mill-persuna protetta. (2) Skont id-dispożizzjonijiet tal-Artikolu 11(2) tar-Regolament tal-UE, għandhom jgħoddu id-dispożizzjonijiet tal-artikolu 266 tal-Kodiċi ta’ Organizzazzjoni u Proċedura Ċivili. (3) Id-deċiżjoni tal-Qorti għandha tiġi notifikata lill-persuna li qed tikkawża r-riskju. (4) Għandu jkun hemm appell quddiem il-Qorti tal-Appell mid-deċiżjoni tal-Qorti. Dan l-appell għandu jiġi ppreżentat fi żmien sitt ijiem mill-għoti tas-sentenza. 7. Notifika. Kap. 12. Skont l-Artikolu 8(2) u l-Artikolu 11(4) tar-Regolament tal-UE, il-proċedura mfissra fl-artikolu 187 tal-Kodiċi ta’ Organizzazzjoni u Proċedura Ċivi li għandha tapplika. 8. Għall-finijiet tal-Artikolu 13(2) tar-Regolament tal-UE, il-qorti kompetenti għandha tkun il-Qorti Ċivili (Sezzjoni tal-Familja). 9. Meta xi dokument, ċertifikat jew deċiżjoni msemmijin fir-Regolament tal-UE jkun sar b’xi lingwa minbarra l-Malti, għandha ssir traduzzjoni għall-Malti jew l-Ingliż ta’ dak id-dokument, ċertifikat jew deċiżjoni skont l-Artikolu 16 tar-Regolament tal-UE.